Simion, declarații cu subînțeles în ziua votului: ”Sper ca influențele unor țări străine să nu își facă simțită prezența la aceste alegeri”
Președintele AUR, George Simion, candidat la alegerile prezidențiale, declară că grija sa și a partidului său este să vegheze asupra procesului de votare până la închiderea urnelor, astfel încât să se evite o "fraudă masivă" și să fie lăsată voința românilor să devină lege, menționând că a primit numeroase raportări din mediul rural în care sunt semnalate posibile fraude la secțiile de votare.